**OPENN – Osvojiti politično enakost z novimi imeni**



**Kako preseči ovire in prepoznati potrebe žensk v lokalni politiki**

Avgust 2015

V okviru projekta OPENN smo izvedli študijo o ovirah in potrebah kandidatk na lokalnih volitvah, v katero je bilo vključenih okrog 170 žensk (izvoljene in neizvoljene kandidatke na lokalnih volitvah). Predstavljamo nekaj izsekov iz analize rezultatov:

* 65% vseh vprašanih so k razmišljanju o kandidaturi spodbujali ljudje iz političnih krogov, 64% ljudje iz lokalnega okolja, 60% pa jih je o kandidaturi razmišljalo samih
* 79% vprašanih se je za kandidaturo odločilo zaradi nezadovoljstva s trenutnim stanjem v lokalnem okolju, 78% iz želje po sodelovanju pri političnem odločanju na lokalni ravni, 72% vprašanih zaradi konkretnih problemov v lokalnem okolju in 62 % zaradi nezadovoljstva s trenutno politično opcijo
* Največ vprašanih – 76% meni, da so bile izvoljene zaradi dobrega poznavanja problematike lokalnega okolja, 71% zaradi postavitve na izvoljivo kandidatno mesto ter 67% zaradi prepoznavnosti stranke oz. liste
* Manj kot tretjina tako izvoljenih (31%) kot neizvoljenih (32%) anketirank je navedla, da bodo na naslednjih volitvah ponovno kandidirale
* Po mnenju respondentk oviro pri izvolitvi v prvi vrsti predstavlja ženskam nenaklonjeno okolje, saj je svoje okolje kot ženskam naklonjeno prepoznalo le 14% respondentk. Pri odločanju za kandidaturo anketiranke oviro vidijo tudi v osebnih oz. zasebnih dejavnikih: 39% jih vidi težavo v usklajevanju političnega in družinskega življenja, 37% v pomanjkanju znanja in izkušenj o političnem delovanju, 33% pa v izpostavljanju otrok oz. družine javnosti.
* 61% respondentk meni, da bi se za vstop v politiko odločilo več žensk, če bi na pomembnih pozicijah moči bilo več žensk, 46% jih meni, da je potrebna reorganizacija dela v politiki na družini prijazen način, 36% pa jih meni, da bi ženske spodbudila vzpostavitev sistema mentoric ter posebnih ženskih skupin.

*Za več informacij se lahko obrnete na vodjo projekta Vlasto Jalušič na 01 234 77 20.*

Projekt financira:

 